ประกาศกระทรวงมหาดไทยประกาศกระทรวงมหาดไทยว่าด้วยการจดทะเบียนตามพระราชบัญญัติรถลากในมณฑลนครศรีธรรมราชและมณฑลปัตตานี--------------เสนาบดีกระทรวงมหาดไทยขอประกาศให้ทราบทั่วกันว่า ตามที่ทรงพระกรุณาโปรดเกล้า ฯ ให้ใช้พระราชบัญญัติรถลากรัตนโกสินทร์ศก 120(พ.ศ. 2444) ทั่วทุกจังหวัดในมณฑลนครศรีธรรมราชแลมณฑลปัตตานี ตั้งแต่วันที่1 เมษายน พระพุทธศักราช 2466 เป็นต้นไปนั้นได้ตั้งเจ้าพนักงานเป็นผู้ทำการจดทะเบียนออกใบอนุญาตแลกำหนดอัตราค่าธรรมเนียมจดทะเบียนกัดอัตราค่าโดยสารรถลากตามพระราชบัญญัติรถลากมาตรา6 และข้อ 2 ข้อ 3 แห่งประกาศแก้ไขพระราชบัญญัติรถลาก ฉบับลงวันที่ 25พฤษภาคมรัตนโกสินทร์ศก 124 (พ.ศ. 2448) ดังต่อไปนี้ คือข้อ 1 ให้ผู้ว่าราชการจังหวัดทุกจังหวัดในมณฑลนครศรีธรรมราชแลมณฑลปัตตานีเป็นนายทะเบียนสำหรับทำการจดทะเบียนแลออกใบอนุญาตรถลากกับคนลากรถข้อ 2 ผู้ใดจะใช้รถลากทำการรับจ้างคนโดยสาน หรือทำการเป็นคนลากรถให้ไปจดทะเบียนรับใบอนุญาตต่อนายทะเบียนตามเวลาที่กำหนดไว้ดังนี้คือรถลากต้องจดทะเบียนในปี 1 รวม 3 งวด ๆ ที่ 1 เริ่มตั้งแต่วันที่ 1เมษายน งวดที่ 2 เริ่มแต่วันที่ 1 สิงหาคม งวดที่ 3เริ่มแต่วันที่ 1ธันวาคมคนลากรถต้องจดทะเบียนปีละครั้ง 1 เริ่มแต่วันที่ 1 เมษายน เป็นต้นไปข้อ 3 ใบอนุญาตสำหรับรถลากแลคนลากรถ มีกำหนดอายุใช้ได้ดังนี้ คือใบอนุญาตสำหรับรถลากนั้น งวดที่ 1 ใช้ได้ตั้งแต่วันที่ 1 เมษายน ถึงวันที่ 31 กรกฎาคม งวดที่ 2 ใช้ได้ตั้งแต่วันที่ 1 สิงหาคมถึงวันที่ 30พฤศจิกายน งวดที่ 3 ใช้ได้ตั้งแต่วันที่ 1 ธันวาคมถึงวันที่ 31 มีนาคมใบอนุญาตสำหรับคนลากรถนั้นใช้ได้ปี 1 ตั้งแต่วันที่ 1 เมษายน ถึงวันที่ 31 มีนาคม ของปีที่ จดทะเบียนนั้นข้อ 4 ให้เรียกค่าธรรมเนียมจดทะเบียนแลออกใบอนุญาตสำหรับรถลากเฉพาะในงวดหนึ่ง ๆ ตามอัตราต่อไปนี้ คือรถชั้นที่ 1 8 บาทรถชั้นที่ 2 4 บาทข้อ 5 ถ้าเจ้าของรถลากนำรถมาจดทะเบียนไม่เต็มงวด เช่นนำมาจดทะเบียนในเดือนที่ 2 เดือนที่ 3 หรือเดือนที่ 4 ของงวดนั้น ให้นายทะเบียนรับจดทะเบียนแลออกใบอนุญาตให้เพียงสิ้นงวดนั้น แลให้เรียกค่าธรรมเนียมเฉลี่ยเป็นรายเดือนซึ่งจะใช้รถลากในงวดนั้น คือ รถชั้นที่ 1 เดือนละ2 บาท รถชั้นที่ 2 เดือนละ 1 บาทข้อ 6 ให้เรียกค่าธรรมเนียมจดทะเบียนแลออกใบอนุญาตสำหรับคนลากรถปี1 ฉบับละ 1 บาทข้อ 7 ถ้าของรถลากจะโอนกรรมสิทธิ์รถให้แก้ผู้ใดให้พร้อมกันมาจดทะเบียนเปลี่ยนใบอนุญาตต่อนายทะเบียนตามความที่ว่าไว้ในมาตรา 13เมื่อนายทะเบียนได้จดทะเบียนแลเปลี่ยนใบอนุญาตให้แล้วให้เรียกค่าธรรมเนียมใบอนุญาตฉบับละ 1 บาทข้อ 8 ถ้าเจ้าของรถลากย้ายที่อยู่ก็ดี หรือย้ายโรงรถลากก็ดีให้แจ้งความจดทะเบียนการเปลี่ยนแปลงต่อนายทะเบียนตามความที่ว่าไว้ในมาตรา21เมื่อนายทะเบียนได้ทำการเปลี่ยนแปลงแล้วให้เรียกค่าธรรมเนียมครั้งละ1บาทข้อ 9 อัตราค่าจ้างโดยสานรถลากนั้นให้ผู้ลากรถผู้โดยสานปฏิบัติการเรียกร้องและให้ค่าจ้างโดยสานแก่กันดังต่อไปนี้คือรถชั้นที่ 1ระยะเวลา 15 นาที หรือน้อยกว่าราคา 25 สตางค์ระยะเวลากว่า 15 นาที หรือภายใน 30 นาที ราคา 50 สตางค์ระยะเวลากว่า 30 นาที หรือภายในชั่วนาฬิการาคา 75 สตางค์ระยะเวลาทุกชั่วนาฬิกาครบบริบูรณ์ภายหลังชั่วนาฬิกาแรกชั่วนาฬิกาละ50 สตางค์รถชั้นที่ 2ระยะทางภายใน 15 เส้น คนเดียว 6 สตางค์ 2 คน 9 สตางค์ระยะทางภายใน 50 เส้น คนเดียว 9 สตางค์ 2 คน 12 สตางค์ระยะทางภายใน 75 เส้น คนเดียว 12 สตางค์ 2 คน 15 สตางค์ระยะทางทุก ๆ 25 เส้นต่อไประยะเวลา 3 สตางค์ค่าคอยค่าคอย ถ้าเกิน 15 นาที จนชั่วนาฬิกา 1 ค่าคอย 6 สตางค์ ถ้าเกินนั้นไปคิดค่าคอยได้ชั่วนาฬิกา หรือภายในชั่วนาฬิกาละ 6 สตางค์ค่าโดยสานค่าคอยค่าโดยสานก็ดีค่าคอยก็ดี เวลากลางคืนพ้น 9 นาฬิกา หลังเที่ยงไปเรียกขึ้นได้อีกกึ่งอัตราข้อ 10 ถ้าใบอนุญาตสำหรับรถลากหรือคนลากรถของผู้ใดเป็นอันตรายสูญหายไป เจ้าของแลคนลากรถมีความประสงค์จะขอรับใบอนุญาตใหม่เพื่อได้ใช้รถลากต่อไปจนสิ้นงวดหรือทำการลากรถต่อไปจนสิ้นปีตามที่ได้จดทะเบียนไว้ให้ไปขออนุญาตต่อนายทะเบียนให้นายทะเบียนออกใบอนุญาตให้แลใบอนุญาตนั้นให้มีอายุใช้ได้เท่ากับใบอนุญาตที่เป็นอันตรายสูญหายไปนั้นกับให้เรียกค่าธรรมเนียมใบอนุญาตตามอัตราต่อไปนี้ คือค่าธรรมเนียมใบอนุญาตสำหรับรถลากฉบับละ 1 ใน 4 ของ อัตราที่ได้กำหนดไว้ในข้อ 4ค่าธรรมเนียมใบอนุญาตสำหรับคนลากรถ ฉบับละ 50 สตางค์ ประกาศมา ณ วันที่ 6กุมภาพันธ์ พระพุทธศักราช 2465มหาอำมาตย์โท พระยาศรีธรรมาธิราชลงนามแทนเสนาบดี